**გ ა ნ ა ც ხ ა დ ი**

**2020-2021 წლის საუკეთესო პრაქტიკის პროგრამაში მონაწილეობაზე**

**სენაკის მუნიციპალიტეტი**

1. **პრაქტიკის/ინიციატივის სათაური:**

(სათაურში მოკლედ უნდა მიეთითოს პროექტის შინაარსი)

ადგილობრივი ეკონომიკური განვითარების გეგმა

1. **თემატიკა:**

(გამოცხადებული საკონკურსო თემის დასახელება)

ადგილობრივი ეკონომიკური განვითარება

1. **პრაქტიკის/ინიციატივის ავტორი/ინიციატორი:**

(მუნიციპალიტეტი, საერთაშორისო არასამთავრობო ორგანიზაცია, ადგილობრივი არასამთავრობო ორგანიზაცია, ადგილობრივი მოსახლეობა).

სენაკის მუნიციპალიტეტის მერია

1. **მუნიციპალიტეტის ზოგადი მონაცემები:**

(ძირითადი/ზოგადი ინფორმაცია მუნიციპალიტეტის შესახებ: დასახელება, გეოგრაფიული მდებარეობა, მოსახლეობის რაოდენობა, და ა.შ. მაქსიმუმ ნახევარი გვერდი)

სენაკის მუნიციპალიტეტი მდებარეობს დასავლეთ საქართველოში, სამეგრელო-ზემო სვანეთის მხარეში, კოლხეთის დაბლობზე. სენაკის მუნიციპალიტეტში 39.6 ადამიანი ცხოვრობს 1 ქალაქსა და 63 სოფელში. 1994 წლის შემდეგ მუნიციპალიტეტის მოსახლეობა 35%-ით არის შემცირებული. სენაკის მუნიციპალიტეტის მოსახლეობის 53%-ზე მეტი, მუნიციპალიტეტის ადმინისტრციულ ცენტრში - ქალაქ სენაკში ცხოვრობს. ქალაქი სენაკი - ქალაქის სტატუსს 1921 წლიდან ატარებს.

სენაკი ხელსაყრელი გეოგრაფიული მდებარეობით გამოირჩევა. მას სამეგრელოს რეგიონში ცენტრალური მდებარეობა უჭირავს და აკავშირებს რამდენიმე მუნიციპალიტეტს ერთმანეთთან. ხელსაყრელი გეოგრაფიული მდებარეობიდან გამომდინარე სენაკს კვეთს სახელმწიფოებრივი მნიშვნელობის რამდენიმე საავტომობილო გზა. სენაკი არის თბილისი-სენაკი-ლესელიძის საავტომობილო მაგისტრალის ერთ-ერთი მთავარი პუნქტი. ქვეყნის მთავარ საგზაო მაგისტრალთან სენაკი აკავშირებს ქალაქ ფოთს, ჩხოროწყუს და მარტვილის მუნიციპალიტეტებს. ამავდროულად, სენაკი წარმოადგენს ფოთი-თბილისი, ზუგდიდი-თბილისი სარკინიგზო ხაზის შემაერთებელ კვანძს.

ფართობი - 520,7 კვ.კმ

მანძილი თბილისამდე - 270 კმ

მანძილი ზუგდიდამდე - 45 კმ

უახლესი პორტი, ქალაქი ფოთი - 35 კმ

უახლესი რკინიგზის სადგური - ქ. სენაკი

უახლესი აეროპორტი - კოპიტნარი - 42 კმ

1. **მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

* **შიდა ფაქტორები** - იმ გარემოებების აღწერა, რომელიც გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, მაგ.: საჯარო მოხელეების კვალიფიკაცია, ფინანსური რესურსი, ტექნიკური შესაძლებლობები და ა.შ.;
* **გარე ფაქტორები** - ეკონომიკური, სოციალური და პოლიტიკური მდგომარეობა, ასევე, მუნიციპალიტეტის საქმიანობაზე გავლენის მქონე სხვა ფაქტორები (მნიშვნელოვან სატრანზიტო გზასთან სიახლოვე, მსხვილ საერთაშორისო პროექტში ჩართულობა და ა.შ.), რომლებსაც შეეძლო გავლენა მოეხდინა პროექტის განხორციელებაზე;

M4EG-ის ფარგლებში ადგილობრივი ეკონომიკური განვითარების გეგმის განხორციელება განაპირობა როგორც შიდა, ასევე გარე ფაქტორებმა.

მიუხედავად სენაკის მუნიციპალიტეტში არსებული საშუალოვადიანი განვითარების დოკუმენტისა (2020-2023) და სამეგრელო-ზემო სვანეთის რეგიონის განვითარების სტრატეგიისა (2014-2021), M4EG ევროკავშირის ინიციატივა „მერები ეკონომიკური ზრდისთვის“ -ის ფარგლებში ჩვენ მიერ შემუშავებული ადგილობრივი ეკონომიკური განვითარების გეგმა მხოლოდ ეკონომიკურ განვითარებაზეა ორიენტირებული. შესაბამისად, ამ დოკუმენტის შედგენა ერთ-ერთი მნიშვნელოვანი ფაქტორია მუნიციპალიტეტში ადგილობრივ დონეზე განისაზღვროს პრიორიტეტები ეკონომიკური განვითარებისა და ახალი სამუშაო ადგილების შექმნის ხელშესაწყობად.

2020 წელს სენაკის მუნიციპალიტეტის მერია გახდა ინიციატივის M4EG „მერები ეკონომიკური ზრდისთვის“ ქსელის წევრი. მერები ეკონომიკური ზრდისთვის სამდივნოს მიერ ორგანიზებული ონლაინ ტრენინგის გავლის შემდეგ, დაიწყო ადგილობრივი ეკონომიკური განვითარების გეგმის მომზადება. M4EG სამდივნოს დახმარებით ადგილობრივი ეკონომიკური განვითარების პარტნიორობისა და სამუშაო ჯგუფის მიერ შემუშავდა ადგილობრივი ეკონომიკური განვითარების გეგმა.

აღნიშნული დოკუმენტი, რომელიც შესაფასებლად გაიგზავნა მსოფლიო ბანკის ექსპერტებთან, დადებითად შეფასდა. შედეგად, გადავედით შემდგომ სტადიაზე „მერები ეკონომიკური ზრდისთვის“ მოქმედ წევრობაზე.

მერიაში არსებულმა კვალიფიცირებულმა კადრებმა შეადგინა წარმოდგენილი დოკუმენტი.

„მერები ეკონომიკური ზრდისთვის“ პირველ ფაზაში შემუშავებული ადგილობრივი ეკონომიკური განვითარების დოკუმენტის შემდეგ შევძლებთ მივიღოთ მონაწილეობა ევროკავშირის მიერ გამოცხადებულ საგრანტო კონკურსებსა და ინიციატივებში.

ახალ ინიციატივას, მეორე ფაზას, რომელიც ეფუძნება პირველი ფაზის წარმატებასა და გამოცდილებას, 2021 წლიდან ახორციელებს გაეროს განვითარების პროგრამა. ამ ეტაპზე მიმდინარეობს მოწვევა ინტერესის გამოსახატად „მუნიციპალური ტრანსფორმაციის პორტფელი“, სადაც ვღებულობთ მონაწილეობას როგორც M4EG-ის ერთ-ერთი აქტიური წევრი.

1. **პრაქტიკის/ინიციატივის მოკლე აღწერა:**

(მაქსიმუმ ერთი გვერდი. მნიშვნელოვანია, რომ შინაარსი მოიცავდეს შემდეგ სავალდებულო საკითხებს)

* **გამოწვევა** - პრობლემის მნიშვნელოვანი გარემოებების მითითება;
* **წარსული გამოცდილება** - როგორ ხდებოდა გამკლავება აღნიშნულ პრობლემასთან და რა უშლიდა ხელს მის აღმოფხვრას;
* **პასუხი არსებულ გამოწვევაზე** - მოკლე აღწერა და მიღწეული შედეგი

სენაკის მუნიციპალიტეტის უმთავრესი გამოწვევაა ეკონომიკური წინსვლა და ამ კუთხით, მნიშვნელოვანი კონკრეტული პროექტების განხორციელება. მუნიციპალიტეტში არსებული დიდი პოტენციალის მქონე ტურისტული, კულტურულ-ისტორიული ობიექტები და ძეგლები, ტრადიციული და ახლად განვითარებული მიმართულებები სოფლის მეურნეობაში, რეალურად გვაძლევს დიდი ეკონომიკური ძვრების განხორციელების საფუძველს.

სენაკის მუნიციპალიტეტი წარმოადგენს აგრარული სექტორის სხვადასხვა მიმართულებების და ტურიზმის სექტორის განვითარების შესაძლებლობების დიდი პოტენციალის მქონე მუნიციპალიტეტს, სადაც ეკონომიკური საქმიანობების განხორციელებისთვის საკმაოდ დიდი შესაძლებლობებია.

მუნიციპალიტეტში არსებული გამოწვევების გადასალახად და შესაძლებლობების გამოსაყენებლად გადაწყდა ინიციატივა M4EG-ის ფარგლებში ადგილობრივი ეკონომიკური განვითარების გეგმის შემუშავება. ადგილობრივი ეკონომიკური განვითარების გეგმის შემუშავების პროცესში შედგა თანამშრომლობა საჯარო, სამოქალაქო და კერძო სექტორებს შორის. აღნიშნულმა თანამშრომლობამ შექმნა ის პლატფორმა, სადაც დაინტერესებული მხარეები ერთად განიხილავენ მუნიციპალიტეტის ეკონომიკურ ზრდაზე, დასაქმებაზე და კერძო სექტორის განვითარებაზე ორიენტირებულ საკითხებს. შესაბამისად, გეგმაში ის უმთავრესი საჭიროებებია გამოკვეთილი, რაც უმნიშვნელოვანესია სენაკის ყველა მაცხოვრებლისა და ბიზნესისთვის.

M4EG-ის ფარგლებში შემუშავებული ადგილობრივი ეკონომიკური განვითარების გეგმა (იხ. დანართი) თანხვედრაშია შემდეგ დოკუმენტებთან: სენაკის მუნიციპალიტეტის საშუალოვადიანი განვითარების დოკუმენტი 2020-2023 (იხ. დანართი), სამეგრელო-ზემო სვანეთის რეგიონის განვითარების სტრატეგია 2014-2021 (იხ. დანართი). სენაკის მუნიციპალიტეტში არსებული სოციალურ-ეკონომიკური განვითარების სტრატეგიული გეგმისგან განსხვავებით, ადგილობრივი ეკონომიკური განვითარების გეგმა მხოლოდ ეკონომიკურ განვითარებაზეა ორიენტირებული.

მოცემული დოკუმენტის შემუშავების დროს ადგილობრივი ეკონომიკური განვითარების პარტნიორების მიერ გამოიკვეთა სენაკის მუნიციპალიტეტის ეკონომიკური განვითარების სტრატეგიული ხედვა, რომლის მიხედვით სენაკის მუნიციპალიტეტი საუკეთესო ადგილია ბიზნესის განსახორციელებლად სამეგრელოში.

ადგილობრივი ეკონომიკური განვითარების გეგმის წარმატებით განხორციელებისათვის უმნიშვნელოვანესია ინვესტიციების მოზიდვა, ტურისტული პოტენციალის გაზრდა, აგრარული სექტორის განვითარება, ახალი შესაძლებლობების წარმოჩენა.

აღსანიშნავია ის ფაქტი, რომ 2021 წელს, UNESCO-მ საქართველოს კოლხური ტყეები და ჭარბტენიანი ტერიტორიები მსოფლიო ბუნებრივი მემკვიდრეობის სიაში შეიყვანა. მათ შორისაა კოლხეთის ეროვნული პარკი და ამ პარკის ზემო ჭალადიდის მონაკვეთი (3.8 ჰა), რომელიც სენაკის მუნიციპალიტეტის ტერიტორიაზეა. ამ ეტაპზე UNDP-ის მიმდინარე პროექტი - ზემო ჭალადიდში ბორანის მიმდებარედ არსებული ტერიტორიის კეთილმოწყობა ტურისტული ინფრასტრუქტურით - არის მნიშვნელოვანი დასაწყისი სამომავლოდ ამ ადგილის ტურისტული განვითარებისთვის. ასევე, წარსულის კარგი გამოცდილებაა მერიისთვის ის, რომ 2020 წელს პირველად განხორციელდა UNDP-დან პირდაპირი გრანტის მიღება, რაც კარგი სტარტი აღმოჩნდა ამ მიმართულებით მეტად ჩართულიყო მერია და დონორ ორგანიზაციებთან თანამშრომლობით ადგილობრივი ეკონომიკური განვითარებისთვის ხელსაყრელი პროექტები განეხორციელებინა, რაც ასევე გაგრძელდება მომავალშიც. 2020 წელს განხორციელდა დონორი ორგანიზაციების მხარდაჭერით პროექტი - სენაკის ეკონომიკური განვითარება ტურიზმის ხელშეწყობის გზით - რეკრეაციული ზონის განვითარებისათვის სათავგადასავლო და დასასვენებელი ატრაქცია ლეძაძამეს ადმინისტრაციულ ერთეულში, სოფელ ბეთლემში (იხ. დანართი). წარმატებული პირველი პროექტის გაგრძელებაა მიმდინარე პროექტი ზემო ჭალადიდის ადმინისტრაციულ ერთეულში, რომელიც ითვალისწინებს ბორანის მიმდებარედ არსებული ტერიტორიის კეთილმოწყობას ტურისტული ინფრასტრუქტურით (იხ. დანართი).

ტურიზმის განვითარებისთვის და ტურისტული მუნიციპალიტეტის იმიჯის შესაქმნელად საჭიროა არსებული სუსტი მხარეების დაძლევა (იხ. ადგილობრივი ეკონომიკური განვითარების გეგმა), რომელიც რეალურად აფერხებს სფეროს განვითარებას.

1. **განხორციელებული პრაქტიკის/კონკრეტული ინიციატივის დეტალური აღწერა:**

(გამოწვევის გამკლავების მიზნით გაწეული სამუშაო. გთხოვთ, პრაქტიკის აღწერისას თანმიმდევრულად მიყვეთ ქვემოთ ჩამოთვლილ პუნქტებს)

* **პროექტის შინაარსი;**
* **აქტივობათა გეგმა/გრაფიკი** (გთხოვთ წარმოადგინოთ ცხრილის სახით);
* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*
* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ. მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამათავრობო სექტორის წარმომადგენლების, დასახლების საერთო კრების, მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) **ჩართულობის** **შესახებ;**
* **ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი - საკუთარი/არასაკუთარი;

ბ) ფინანსური - მუნიციპალიტეტის ბიუჯეტი/დონორის დახმარება;

გ) გამოყენებული მატერიალურ-ტექნიკური რესურსი;

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**
* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**
* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **აქტივობები / 2020 წელი** | **იან** | **თებ** | **მარ** | **აპრ** | **მაისი** | **ივნ** | **ივლ** | **აგვ** | **სექტ** | **ოქტ** | **ნოემ** | **დეკ** |
| M4EG ქსელში გაწევრიანება |  |  |  |  |  |  |  |  |  |  |  |  |
| ონლაინ ტრენინგები |  |  |  |  |  |  |  |  |  |  |  |  |
| არაფორმალური (ონლაინ) შეხვედრები ადგილობრივი ეკონომიკური განვითარების პარტნიორობის წარმომადგენლებთან |  |  |  |  |  |  |  |  |  |  |  |  |
| სამუშაო ჯგუფის შექმნა და შეხვედრები |  |  |  |  |  |  |  |  |  |  |  |  |
| გეგმის განხილვა და დამტკიცება |  |  |  |  |  |  |  |  |  |  |  |  |
| გეგმის გაგზავნა ექსპერტებთან შესაფასებლად |  |  |  |  |  |  |  |  |  |  |  |  |
| დადებითი შეფასება ექსპერტებისგან |  |  |  |  |  |  |  |  |  |  |  |  |
| დოკუმენტის ატვირთვა სენაკის მერიის ვებ-გვერდზე |  |  |  |  |  |  |  |  |  |  |  |  |

2020 წლის იანვარში ხელი მოეწერა ევროკავშირის ინიციატივას „მერები ეკონომიკური ზრდისთვის“ და გავხდით ამ ინიციატივის უმცროსი წევრი.

მერები ეკონომიკური ზრდისთვის სამდივნოს მიერ ორგანიზებული ონლაინ ტრენინგის გავლის შემდეგ, დაიწყო ადგილობრივი ეკონომიკური განვითარების გეგმის მომზადება.

მერის ბრძანებით შეიქმნა 4 კაციანი სამუშაო ჯგუფი (იხ. დანართი), რომელიც მოიცავდა კერძო, საჯარო და სამოქალაქო სექტორებს. ადგილობრივი ეკონომიკური განვითარების პარტნიორობაში მონაწილეობა ეთხოვა კერძო, სამოქალაქო და საჯარო სექტორის წარმომადგენლებს. პარტნიორობა შედგა 9 ადამიანისგან. პარტნიორობაში შემავალი წევრები შეირჩნენ სენაკის მუნიციპალიტეტის ეკონომიკური განვითარებით მაღალი დაინტერესებითა და მასზე მაღალი გავლენის მიხედვით. სამუშაო ჯგუფმა გეგმაზე მუშაობისას გამართა ფიზიკური და ონლაინ შეხვედრები შემდეგი სექტორისა და ფოკუს ჯგუფების წარმომადგენლებთან: კერძო, საჯარო, სამოქალაქო სექტორების წარმომადგენლებთან. ქვეყანაში პანდემიით გამოწვეული სიტუაციის გამო შეხვედრებმა გადაინაცვლა ონლაინ პლატფორმაზე, სადაც შეიქმნა ონლაინ ჯგუფი და აქტიურად ხდებოდა გეგმის შემუშავებასთან ისეთი მნიშვნელოვანი საკითხების განხილვა, როგორიცაა სოფლის მეურნეობის, ბიზნესსაქმიანობის, ტურიზმის მიმართულებით არსებული მდგომარეობა და საჭიროებების გამოკვეთა, ამ სექტორების განვითარების აუცილებლობა და მხარდაჭერა. სამუშაო ჯგუფმა ადგილობრივი ეკონომიკური განვითარების პარტნიორობასთან შეათანხმა შემდეგი საკითხები: ადგილობრივი ეკონომიკური მდგომარეობა და SWOT ანალიზი, ხედვა და მიზნები, სამოქმედო გეგმა და ბიუჯეტი. პარტნიორობამ გადაწყვეტილება მიიღო ხმების უმრავლესობით. დასრულებული გეგმა წარდგენილ იქნა პარტნიორობის წინაშე დასამტკიცებლად.

ადგილობრივი ეკონომიკური განვითარების პარტნიორობისა და სამუშაო ჯგუფის მიერ შემუშავდა ადგილობრივი ეკონომიკური განვითარების გეგმა. შედგენილი დოკუმენტი, რომელიც შესაფასებლად გაიგზავნა მსოფლიო ბანკის ექსპერტებთან, 2020 წლის ოქტომბრის თვეში დადებითად შეფასდა.

შედეგად, გადავედით შემდგომ სტადიაზე „მერები ეკონომიკური ზრდისთვის“ მოქმედ წევრობაზე, რაც გულისხმობს ევროკავშირის საგრანტო კონკურსებსა და ინიციატივებში ჩართულობას, ტრენინგებს, სასწავლო ტურებს, თემატურ სემინარებს მუნიციპალიტეტის თანამშრომელთა და ადგილობრივი პარტნიორებისათვის.

დოკუმენტი (ქართულ და ინგლისურ ენებზე) ატვირთულია მერიის ვებგვერდზე - <https://www.senaki.gov.ge/2466-2464-geo.html>

წარმოდგენილი ადგილობრივი ეკონომიკური განვითარების გეგმის მიხედვით ერთ-ერთი პრიორიტეტულია ტურიზმის განვითარება და ხელშეწყობა.

ამ დოკუმენტის შედგენის პარალელურად, 2020 წელს გაეროს განვითარების პროგრამამ განახორციელა პროექტი - სენაკის ეკონომიკური განვითარება ტურიზმის ხელშეწყობის გზით, „რეგიონული და ადგილობრივი განვითარების ხელშეწყობის - ფაზა 2“-ის ფარგლებში. სენაკის მუნიციპალიტეტის მერიისთვის დონორი ორგანიზაციისგან პირდაპირი გრანტის (UNDP – 60 000 ლარი, მერია - 100 000 ლარი) მიღება პირველად განხორციელდა და ეს დიდი გამოწვევა იყო მისი საინტერესო და სიახლეებით დატვირთული აქტივობებით, რომელიც კარგად შესრულდა. მეტიც, ეს პროექტი 2020 წელს გახდა ათეას - საუკეთესო პრაქტიკის კონკურსის ერთ-ერთი გამარჯვებული.

წარმატებით განხორციელებული პირველი პროექტის შემდეგ UNDP-ის მიერ დაფინანსდა მეორე, მიმდინარე 200 915 ლარის (UNDP – 90%, სენაკის მერია - 10%) ღირებულების პროექტი ზემო ჭალადიდის ადმინისტრაციულ ერთეულში, რომელიც ითვალისწინებს ბორანის მიმდებარედ არსებული ტერიტორიის კეთილმოწყობას ტურისტული ინფრასტრუქტურით და ადგილობრივი ეკონომიკური ზრდის ხელშეწყობას.

აღსანიშნავია ის ფაქტი, რომ 2021 წელს, UNESCO-მ საქართველოს კოლხური ტყეები და ჭარბტენიანი ტერიტორიები მსოფლიო ბუნებრივი მემკვიდრეობის სიაში შეიყვანა. მათ შორისაა კოლხეთის ეროვნული პარკი და ამ პარკის ზემო ჭალადიდის მონაკვეთი (3.8 ჰა), რომელიც სენაკის მუნიციპალიტეტის ტერიტორიაზეა. ზემო ჭალადიდში ტურისტული ინფრასტრუქტურის მოწყობა არის მნიშვნელოვანი დასაწყისი სამომავლოდ ამ ადგილის ტურისტული განვითარებისთვის.

ეს განხორციელებული, მიმდინარე პროექტები გათვალისწინებულია ერთ-ერთ პრიორიტეტად ჩვენს მიერ შედგენილ დოკუმენტსა და სამოქმედო გეგმაში.

1. **მიღწეული შედეგი და დადებითი გავლენა:**

(დეტალური, დოკუმენტირებული ინფორმაცია მიღწეული შედეგების შესახებ)

მერიაში პირველად იქნა შემუშავებული ადგილობრივი ეკონომიკური განვითარების გეგმა (2021-2023), რომელიც მხოლოდ ეკონომიკურ განვითარებაზეა ორიენტირებული. დოკუმენტი დადებითად იქნა შეფასებული ევროკავშირის მიერ და ეს არის შესაძლებლობა იმისა, რომ სამომავლოდ მივიღოთ მონაწილეობა როგორც აქტიური სტატუსის მქონე მუნიციპალიტეტმა გამოცხადებულ საგრანტო კონკურსებში/ინიციატივებში. მაგალითად, ამ ეტაპზე ინიციატივა მერები ეკონომიკური ზრდისთვის მიერ გამოცხადებულია კონკურსი „მუნიციპალური ტრანსფორმაციის პორტფელი“-ს შესაქმნელად, სადაც ვღებულობთ მონაწილეობას.

შემუშავებული ადგილობრივი ეკონომიკური განვითარების გეგმა დაგვეხმარება საგრანტო კონკურსებში ვიხელმძღვანელოთ დოკუმენტში გამოკვეთილი პრიორიტეტებით.

ამ დოკუმენტში და სამოქმედო გეგმაში ასახული პრიორიტეტები საფუძვლად უდევს UNDP-ის მიერ დაფინანსებულ და მიმდინარე პროექტებს. ამ დოკუმენტის გათვალისწინებით განხორციელებული და მიმდინარე პროექტები ადგილობრივ ეკონომიკურ განვითარებაზეა ორიენტირებული და ხელს უწყობს ადგილობრივებს დასაქმებაში, ადგილობრივი პროდუქციის წარმოებაში, ტურიზმისა და სოფლის მეურნეობის სექტორის განვითარებაში.

1. **მიღებული გამოცდილება და გაკეთებული დასკვნები:**

**(**ამ ნაწილში მოცემული უნდა იყოს პროექტის განმახორციელებლის რჩევები და მოკლე გზამკვლევი იმათთვის, ვინც ეცდება აღნიშნული წარმატებული პრაქტიკა დანერგოს თავის მუნიციპალიეტეტში)

* **წარმატების განმსაზღვრელი ფაქტორები** (მ.შ.: კონკრეტული მუნიციპალიტეტისათვის სპეციფიკური ფაქტორების ჩათვლით);
* **ინფორმაცია პრატიკის/ინიციატივის მდგრადობის შესახებ** (გთხოვთ, მიყვეთ პუნქტობრივად):

ა) პროექტის შედეგად მუნიციპალური სერვისის მიწოდებაში ასახული ცვლილება;

ბ) პროექტის შედეგად ადგილობრივ ბუჯეტში ასახული ცვლილება;

გ) მოსახლეობის მხარდაჭერა;

დ) შეტანილია თუ არა პროექტი მომავალი წლის ბიუჯეტში;

ინიციატივაში „მერები ეკონომიკური ზრდისთვის“ გაწევრიანება და ადგილობრივი ეკონომიკური განვითარების დოკუმენტის შედგენა სენაკის მუნიციპალიტეტის მერიისთვის ახალი გამოწვევა და გამოცდილება იყო.

მნიშვნელოვანი იყო ადგილობრივი ეკონომიკური განვითარების გეგმის დოკუმენტის შემუშავების პროცესში შემდგარი თანამშრომლობა საჯარო, სამოქალაქო და კერძო სექტორებს შორის. აღნიშნულმა თანამშრომლობამ შექმნა ის პლატფორმა, სადაც დაინტერესებული მხარეები ერთად განიხილავენ მუნიციპალიტეტის ეკონომიკურ ზრდაზე, დასაქმებაზე და კერძო სექტორის განვითარებაზე ორიენტირებულ საკითხებს.

დოკუმენტი დადებითად შეფასდა ევროკავშირის მიერ და ამ წარმატების ფაქტორი შეიძლება ითქვას, რომ გახლდათ M4EG-ის სამდივნოს მიერ სწორად დაგეგმილი თანამშრომლობა მუნიციპალიტეტთან, მუნიციპალიტეტის მხრიდან აქტიური ჩართულობა და მხარდაჭერა დოკუმენტის სათანადოდ შექმნისთვის. ამ დოკუმენტის მიხედვით შედგენილი სამოქმედო გეგმა ხელს შეუწყობს მუნიციპალიტეტში აქტივობების ეტაპობრივად და სწორად განხორცილებას.

დოკუმენტის პრიორიტეტების გათვალისწინებით შესრულებული და მიმდინარე პროექტების მიხედვით გაიზარდა დასაქმებულ ადამიანთა რიცხვი და ეტაპობრივად განვითარდება ტურისტულად მიმზიდველი ლოკაციები, რომელიც შექმნის მეტ ტურისტულ ბიზნესაქმიანობას ვიდრე დღეს არსებობს, რაც პირდაპირ აისახება ადგილობრივი ეკონომიკური განვითარების ზრდაზე.

სენაკის მუნიციპალიტეტის ეკონომიკური განვითარების გეგმის აქტივობები დაფინანსდება ადგილობრივი ხელისუფლების მიერ (11%), ხოლო დანარჩენი მაღალი დონის ბიუჯეტისა და დონორების მიერ. საჭიროების შემთხვევაში ხორციელდება ცვლილებები ბიუჯეტში. მაგალითად, 2021 წელს, მერიის ბიუჯეტში განხორციელდა ცვლილება, როდესაც UNDP-ის მიმდინარე პროექტის განხორციელებისთვის საჭირო გახდა მერიის თანამონაწილეობისთვის თანხის გამოყოფა.

გეგმის შემუშავების პროცესში სამუშაო ჯგუფმა ჩაატარა ონლაინ და პირისპირ შეხვედრები მოსახლეობასთან, რომლებიც აქტიურად იყვნენ ჩართულები ამ დოკუმენტისთვის საჭირო ინფორმაციის მოპოვებაში. შეხვედრები შედგა შემდეგ ჯგუფებთან და პირებთან: ფერმერები, სკოლის დამამთავრებელი კლასების მოსწავლეები, მცირე მეწარმეები, კომერციული უძრავი ქონების მფლობელები, რეგიონის ხელისუფლება, რეგიონის განვითარებაზე პასუხისმგებელი საჯარო სტრუქტურები, შმოქმედებითი ინდუსტრიის წარმომადგენლები.

2022 წლის ბიუჯეტში გათვალისწინებულია თანხა დოკუმენტის სამოქმედო გეგმის მიხედვით გაწერილი აქტივობების განსახორციელებლად.

1. **საკრებულოს როლი:**

* **პროექტის/ინიციატივის დაგეგმვის, განხორციელების, შედეგების შეფასების საკითხში;**
* **საუკეთესო პრაქტიკის პროგრამის კონკურსში მონაწილეობისათვის პრეოქტის/ინიციატივის შერჩევის საკითხში;**
* **როგორი იყო საკრებულოში არსებული ფრაქციების დამოკიდეულება ამ პრაქტიკის/ინიციატივის მიმართ;**

დოკუმენტის შედგენის პროცესში გვქონდა აქტიური კომუნიკაცია და განხილვა საკრებულოს წევრებთან.

საკრებულოში არსებული ფრაქციები დადებითად შეხვდა ჩვენს ინიციატივას წარგვედგინა ეს პროექტი საუკეთესო პრაქტიკის 2021 წლის კონკურსზე.

1. **პრატიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

ამ დოკუმენტის არსებობა ხელს შეუწყობს მუნიციპალიტეტში განხორციელდეს პრიორიტეტული აქტივობები და დონორებთან ურთიერთობისას გამოკვეთილი იყოს ის შესაძლებლობები, რაც მუნიციპალიტეტს გააჩნია. ამის საუკეთესო მაგალითია გაეროს განვითარების პროგრამის მიერ განხორციელებული და მიმდინარე პროექტი ჩვენს მუნიციპალიტეტში, რომელიც LEDP დოკუმენტის მიხედვით განსაზღვრული პრიორიტეტული მიმართულებების - ტურიზმისა და სოფლის მეურნეობის - განვითარების ხელშესაწყობად შეიქმნა. ამ დოკუმენტის შემუშავება არის საფუძველი იმისა, რომ ჩავერთოთ ახალ ინიციატივებსა თუ ევროკავშირის მიერ გამოცხადებულ საგრანტო კონკურსებში. ამჟამად, როგორც M4EG ქსელის მოქმედი წევრი, ვართ ჩართული „მუნიციპალური ტრანსფორმაციის პორტფელის“ შემუშავებაში. ასევე, ამ დოკუმენტის არსებობა დადებით გავლენას მოახდენს მომავალში განვახორციელოთ ისეთი პროექტები, რომელიც პრიორიტეტულია სამოქმედო გეგმის მიხედვით.

დოკუმენტი განახლდება და მასში შესული ცვლილებები, აქტივობები იქნება რელევანტური მუნიციპალიტეტში არსებული მოთხოვნებიდან და პრიორიტეტებიდან გამომდინარე.

შესაბამისად, შემუშავებული დოკუმენტი ეფექტური სახელმძღვანელოა მერიისთვის ეტაპობრივად განახორციელოს აქტივობები.

1. **საკონტაქტო ინფორმაცია:**

* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);
* **პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.

მარინე კვარჭაია - ეკონომიკური განვითარების, სტატისტიკის და ქონების მართვის სამსახურის სპეციალისტი

ტელ: 599619444

ელ-ფოსტა: [maka.kvartchaia@gmail.com](mailto:maka.kvartchaia@gmail.com)

1. **თანდართული დოკუმენტების/მასალების სია**

გთხოვთ განაცხადს თან დაურთოთ:

ა) პროექტის განხორციელების პროცესში შექმნილი დოკუმენტები;

ბ) პროექტთან დაკავშირებით გამოქვეყნებული ანგარიშები (მ.შ.: მერის, საკრებულოს წევრის ანგარიშები);

გ) ადგილობრივი ეკონომიკური განვითერბის გეგმა, სტრატეგია ან სხვა დოკუმენტი, რომელიც კავშირშია პროექტის განხორციელებასთან;

გ) პროექტის განხორციელების, სხდომების, მოსახლეობასთან შეხვედრების ამსახველი ფოტო-ვიდეო მასალა ან შესაბამისი ლინკი.

დანართის სახით გეგზავნებათ შემდეგი დოკუმენტები:

* ბრძანება და 2 ოქმი
* ადგილობრივი ეკონომიკური განვითარების გეგმა
* ლინკი LEDP: <https://www.senaki.gov.ge/2466-2464-geo.html>
* UNDP-ის მიერ 2020 წელს განხორციელებული პროექტი;
* UNDP-ის მიერ 2021 წელს მიმდინარე პროექტი,

ხელშეკრულება მიმდინარე სამუშაოების;

* მერიის საშუალოვადიანი დოკუმენტი
* M4EG - წევრობის ფორმა
* სამეგრელო-ზემო სვანეთის რეგიონის განვითარების სტრატეგია

***განაცხადის მიღების ვადაა 2021 წლის 1 ნოემბერი - 3 დეკემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** [bestpractice.nala.ge](mailto:bp@nala.ge)

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 5 95 57 77 34 [nzurabishvili@nala.ge](mailto:nzurabishvili@nala.ge) ან ელენე ჩხეიძეს ტელ.: 555 23 53 33 [echkheidze@nala.ge](mailto:echkheidze@nala.ge)